PATVIRTINTA

Panevėžio lopšelio-darželio „Jūratė”

direktoriaus 2020 m. rugsėjo 1 d.

įsakymu Nr. V-77

**PANEVĖŽIO LOPŠELIS- DARŽELIS „JŪRATĖ“**

**PRIEŠMOKYKLINIO UGDYMO PLANAS**

**2020-2021 M.M.**

**2019-2020 MOKSLO METŲ PRIEŠMOKYKLINIO UGDYMO ORGANIZAVIMO**

**ANALIZĖ**

2019-2020 m.m. priešmokyklinio ugdymotikslas**-** atsižvelgiant į kiekvieno vaiko patirtį, galias, ugdymosi poreikius, vadovaujantis humanistinėmis ir demokratinėmis vertybėmis, užtikrinti optimalią vaiko raidą, padėti pasirengti mokytis pagal pradinio ugdymo programą. Šiam tikslui įgyvendinti buvo iškelti šie uždaviniai:

* įgyvendinti ugdymo turinį, atitinkantį 5–7 metų vaikų raidos bendruosius ir individualiuosius ypatumus, padedantį kiekvienam vaikui darniai augti ir ugdytis visas Programoje įvardytas kompetencijas;
* organizuoti ugdymą derinant organizuotą, kryptingą ugdomąją priešmokyklinio ugdymo pedagogo ir spontanišką vaiko veiklą;
* pripažinti kasdienį vaiko gyvenimą grupėje (atvykimas ir išvykimas, maitinimasis, miegas, tvarkymasis ir kt.) kaip neatsiejamą ugdymo turinio dalį;
* taikyti į vaiką orientuoto ugdymo, priešmokyklinio ugdymo pedagogo ir vaiko sąveika grįstus metodus;
* sukurti vaiko ugdymui ir ugdymuisi tinkamą psichologinę ir fizinę aplinką;
* taikyti pasiekimų ir pažangos verti nimo būdus ir formas, kurie padėtų vaikui sėkmingai ugdytis ir tobulėti;
* užtikrinti pozityvų, pasitikėjimu ir pagarba grįstą, tikslingą vaikų, priešmokyklinio ugdymo pedagogo, tėvų (globėjų), kiekvieno ir visų mokyklos ar kito švietimo teikėjo darbuotojų, kitų Programą įgyvendinančių asmenų bendradarbiavimą.

Įgyvendinant priešmokyklinį ugdymą buvo patenkinti visi tėvų prašymai. Įstaigoje ugdėsi 43 priešmokyklinio amžiaus ugdytiniai. Grupėse dirbo kompetentingos auklėtojos, turinčios priešmokyklinio ugdymo pedagogo kvalifikaciją. Su specialiųjų ugdymosi poreikių turinčiais vaikais dirbo pagalbos mokiniui specialistai: specialieji pedagogai, logopedai, judesio korekcijos mokytojas, fizinės medicinos reabilitacijos specialistas, mokytojo padėjėjai.

Mokslo metams pasibaigus (pagal tėvų informaciją) , 43 ugdytiniai pasirinko šias mokyklas:

|  |  |
| --- | --- |
| Mokyklos pavadinimas | Vaikų skaičius |
| Panevėžio „Ąžuolo“ progimnazija | 2 |
| Panevėžio pradinė mokykla | 2 |
| Panevėžio „Beržų“ progimnazija | 1 |
| Panevėžio Mykolo Karkos pagrindinė mokykla | 11 |
| Panevėžio „Vyturio“ progimnazija | 13 |
| Panevėžio Rožyno progimnazija | 3 |
| Panevėžio „Šviesos“ specialiojo ugdymo centras | 3 |
| Panevėžio „Saulėtekio“ progimnazija | 3 |
| Panevėžio „Vilties“ progimnazija | 5 |

Priešmokyklinio ugdymo grupėje „Kiškučiai“ per mokslo metus buvo įgyvendinama Gamtos mokyklos mokytojo neformaliojo ankstyvojo aplinkosauginio ugdymo programa. Vaikai

dalyvavo praktinėje veikloje tiek įstaigoje, tiek Panevėžio Gamtos mokykloje.

Per mokslo metus priešmokyklinio amžiaus vaikai dalyvavo :

|  |  |
| --- | --- |
| Projektuose, akcijose  mieste, respublikoje | Dalyvavimas Vaikų linijos veiksmo savaitėje „Be patyčių “; |
| Ikimokyklinio ugdymo mokyklų iniciatyvoje „Aktyviai, draugiškai, sveikai“; |
| EMSI organizuotas piešinių konkursas „Kuo būsiu, kai užaugsiu“,  ,,Po raidelę sudėliok žodelį”; |
| ,,Mano žaislas“; |
| „Tau, mamyte, gėlės žiedas“; |
| plenere „Gamtos spalvos“; |
| Mūsų įstaigoje organizuotas tradicinis bėgimas „Būk aktyvus ir sveikas“. |
| Respublikinėse parodose, projektuose | Dalyvavimas Pasvalio specialiosios mokyklos organizuotoje piešinių parodoje„Tu, gražusis lietuviškas medi!“; |
| Dalyvavimas LMNŠC konkurse „Mano žalioji palangė“; |
| Kūrybinių darbų parodoje ,,Tai bent grybas“; |
| Dalyvavimas respublikiniame aplinkosauginiame piešinių konkurse „Mes rūšiuojam/elektronika/baterijos“; |
| Dalyvavimas Panevėžio regiono ekologinėje-edukacinėje akcijoje „Rudens kraitė“ ir kt. |
| Respublikinis projektas „Sveikatiada“. |
| Tarptautiniuose projektuose | Vaikų meno projektas „Karūna mamai 2020“; |
| Kūrybinių darbų projektas „Mano pasakėlė“. |
| Organizuotos išvykos | Į UAB „Aukštaitijos vandenys“; |
| Į Upytės muziejų; |
| Į saugaus eismo klasę; |
| Į kraštotyros muziejuje vykdomas edukacines programas; |
| Į miesto bibliotekas. |
| Bendri renginiai su socialiniais partneriais | Šviesos “ specialusis ugdymo centras;  „ Saulėtekio“, „Vyturio“, „Ąžuolo“ progimnazijos. |

Nuosekliai ir kūrybiškai įgyvendinome „Priešmokyklinio ugdymo bendrąją programą“. Sukurtos palankios ugdymo (si) sąlygos grupėse padėjo sėkmingai plėtoti priešmokyklinio amžiaus vaikų kompetencijas, siekti kokybiškos vaiko brandos mokyklai. Į ugdymo procesą sėkmingai integruojamos IKT tiek grupių auklėtojų, tiek pagalbos mokiniui specialistų. Ugdymo (si) procesui įvairinti buvo naudojamos interaktyvios grindys. Saugaus eismo žinias priešmokyklinukai gilino saugaus eismo klasėje, dalyvavo „Būsimo pirmoko“ pamokose „Vyturio“ progimnazijoje. Priešmokyklinio ugdymo pedagogai ugdė vaikų kūrybiškumą. Siekė, kad kasdienėje veikloje būtų sudarytos sąlygos ir galimybės saviraiškai. Parengtos pedagogų edukacinės priemonės, kurios pristatytos įvairiuose respublikiniuose kvalifikacijos tobulinimo renginiuose, miesto pedagogams. Įsigyta naujų priemonių, atitinkančių ugdymo programą. Daug dėmesio buvo skiriama patirtiniam ugdymui: vaikai atliko ilgalaikius eksperimentus, įvairiais būdais fiksavo duomenis, taip pat įsirengė ant palangės „daržą“, vasaros laikotarpiu augino, prižiūrėjo daržoves įstaigos šiltnamyje, o taip pat Gamtos mokyklos darže.

Ypatingas dėmesys buvo skirtas vaikų fiziniam aktyvumui. Savo galimybes ir poreikį judėti ugdytiniai realizavo įstaigoje jau trečius metus vykstančiose krepšinio, futbolo treniruotėse, šokio meno užsiėmimuose. Vyko sportiniai renginiai su kitomis ikimokyklinio ugdymo mokyklomis, dalyvavo mieste futbolo, krepšinio varžybose, „Linksmosiose estafetėse“.

Daug bendrų renginių vyko su socialiniais partneriais: „Vyturio“, „Saulėtekio“, „Šviesos“ specialiojo ugdymo centru, Gamtos mokykla ir kt.Priešmokyklinio ugdymo grupės vaikai dalyvavo ankstyvojo aplinkosauginio ugdymo programoje, vykdomo Gamtos mokyklos mokytojo.

Pedagogai per metus kartu su šeima ugdė aktyvų, savimi pasitikintį, stiprią pažinimo motyvaciją turintį vaiką. Vyko aktyvus tėvų ir pagalbos mokiniui specialistų bendradarbiavimas: stebėtos specialistų pratybos atvirų durų dienų metu, surengtos edukacinių priemonių parodos. Pavyko įnorinti tėvus dalyvauti bendruose renginiuose su vaikais kuriant, sportuojant, gražinant ir atnaujinant grupių erdves, prižiūrint lauko lysves, alpinariumus.

Atliepiant specialiųjų ugdymo(si) poreikių turinčių vaikų ypatingumus, priešmokyklinio ugdymo pedagogai kartu su švietimo pagalbos specialistais rengė Individualaus ugdymo planus, siekė įgyvendinti užsibrėžtus tikslus. Aptarė su tėvais sėkmes, analizavo problemas. Specialistai skaitė pranešimus įstaigos parengtame ir įvykdytame 3 dienų seminare „Specialiųjų ugdymosi poreikių turinčių vaikų kokybiškas ugdymas(is), pozityvios patirties sklaida“- II dalyje.

Organizuodami veiklas netradicinėse erdvėse, pedagogai skatino vaikų patirtinį ugdymąsi, savarankiškumą, gebėjimą spręsti problemas, atskleisti priežasties-pasėkmės ryšius ir kt.

Ugdymo(si) procesas, priešmokyklinio ugdymo tikslas ir uždaviniai įgyvendinti organizuojant ugdymo(si) procesą atsižvelgus į kiekvieno vaiko savitumą, individualumą, į jo poreikius ir interesus, tėvų lūkesčius, parenkant įdomią, prasmingą veiklą, kuri palaikytų ir stiprintų mokymosi motyvaciją. Per žaidimą, žaidybines situacijas, patirtinį ugdymąsi, projektinę veiklą ir kt. ugdytos pagrindinės kompetencijos. Priešmokyklinio ugdymo pedagogai drauge su pagalbos mokiniuis specialistais stiprino vaikų motyvaciją mokytis, įveikti kylančius sunkumus ir plėtoti gebėjimus.

Paskelbus valstybėje ekstremalią situaciją nuo 2020 kovo 16 dienos buvo stabdomas ugdymosi procesas įstaigoje ir vykdomas nuotolinis ugdymas iki 2020 birželio 1 d. Mokytojai, pagalbos specialistai abipusiu sutarimu su ugdytiniais ir jų tėvais pasirinko bendradarbiavimo formas: elektroniniu paštu, ZOOM, ONLINE, Facebook uždarą grupę, Messenger ir kt.

Priešmokyklinio ugdymo programa įgyvendinta, ugdytiniai įgijo kasdieniam gyvenimui bei sėkmingam ugdymui(si) mokykloje būtinų kompetencijų.

**I SKYRIUS**

**BENDROSIOS NUOSTATOS**

1. Priešmokyklinio ugdymo planas parengtas vadovaujantis lopšelio-darželio „Jūratė“ priešmokyklinio ugdymo tvarkos aprašu, patvirtintu direktoriaus įsakymu 2020 m. rugsėjo 1d.

Nr. V-75, Lietuvos Respublikos švietimo, mokslo ir sporto ministro 2019 m. balandžio 15 d. įsakymu Nr. V-413 patvirtintu2019–2020 ir 2020-2021 mokslo metų pradinio ugdymo programos bendruoju ugdymo planu .

2. Priešmokyklinio ugdymo planas (toliau – Planas) nustato bendruosius priešmokyklinio ugdymo reikalavimus, priešmokyklinio ugdymo organizavimą ir finansavimą. Priešmokyklinį ugdymą vykdo lopšelis-darželis „Jūratė“ (toliau – Mokykla) pagal vienerių metų Priešmokyklinio ugdymo bendrąją programą, patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779 (toliau – Programa).

3. Plane vartojamos sąvokos apibrėžtos Lietuvos Respublikos švietimo įstatyme (Žin., 1991, Nr. [23-593](http://www3.lrs.lt/cgi-bin/preps2?a=1480&b=); 2011, Nr. 38-1804) (toliau – Švietimo įstatymas).

**II SKYRIUS**

**TIKSLAS IR UŽDAVINIAI**

**Tikslas:**

Atsižvelgiant į kiekvieno vaiko patirtį, galias, ugdymosi poreikius, vadovaujantis vertybėmis, užtikrinti optimalią vaiko raidą, padėti parengti mokytis pagal pradinio ugdymo programą.

**Uždaviniai:**

* įgyvendinti ugdymo turinį, padedantį kiekvienam vaikui darniai augti ir ugdytis visas Programoje įvardytas kompetencijas;
* organizuoti ugdymą derinant organizuotą, kryptingą ugdomąją priešmokyklinio ugdymo pedagogo ir spontanišką vaiko veiklą;
* pripažinti kasdienį vaiko gyvenimą grupėje (atvykimas ir išvykimas, maitinimasis, miegas, tvarkymasis ir kt.) kaip neatsiejamą ugdymo turinio dalį;
* taikyti į vaiką orientuoto ugdymo, priešmokyklinio ugdymo pedagogo ir vaiko sąveika grįstus metodus;
* sukurti vaiko ugdymui ir ugdymuisi tinkamą psichologinę ir fizinę aplinką;
* taikyti pasiekimų ir pažangos verti nimo būdus ir formas, kurie padėtų vaikui sėkmingai ugdytis ir tobulėti;
* užtikrinti pozityvų, pasitikėjimu ir pagarba grįstą, tikslingą vaikų, priešmokyklinio ugdymo pedagogo, tėvų (globėjų), kiekvieno ir visų mokyklos ar kito švietimo teikėjo darbuotojų, kitų Programą įgyvendinančių asmenų bendradarbiavimą.

**III SKYRIUS**

**PRIEŠMOKYKLINIO UGDYMO PLANO ĮGYVENDINIMO ORGANIZAVIMAS**

1. Lopšelio-darželio „Jūratė“ priešmokyklinio ugdymo planas tvirtinamas direktoriaus įsakymu 2020 metais rugsėjo 1 dieną. 2020-2021 m. m. priešmokyklinio ugdymo planą rengė direktoriaus įsakymu 2020-09-01 Nr. V-75 sudaryta darbo grupė.

2. Priešmokyklinio ugdymo planas sudarytas ir įgyvendinamas vadovaujantis Lietuvos Respublikos Sveikatos apsaugos ministro 2016 m. sausio 26 d. įsakymu Nr. V-93 „Dėl Lietuvos higienos normos HN 75:2016 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“ patvirtinimo.

3. Priešmokyklinis ugdymas pradedamas teikti vaikui, kai tais kalendoriniais metais jam sueina 6 metai. Priešmokyklinis ugdymas yra privalomas.

4. Nuo 2019 m. rugsėjo priešmokyklinis ugdymas gali būti teikiamas anksčiau tėvų (globėjų) sprendimu, bet ne anksčiau, negu vaikui sueina 5 metai. Tėvai (globėjai) turi teisę kreiptis į pedagoginę psichologinę tarnybą arba švietimo pagalbos tarnybą, dėl 5 metų vaiko brandumo ugdytis pagal priešmokyklinio ugdymo programą vertinimo.

5. Pagal Programą vaikas gali būti ugdomas (ugdytis) šeimoje. Vaikų ugdymą (ugdymąsi) šeimoje tėvams (globėjams) padeda organizuoti valstybinė, savivaldybės, nevalstybinė ikimokyklinio ugdymo mokykla ar bendrojo ugdymo mokykla, kurios nuostatuose  įteisintas pavienio mokymosi forma ugdymosi šeimoje mokymo proceso organizavimo būdas, vadovaudamasi Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl Ugdymosi šeimoje įgyvendinimo tvarkos aprašo patvirtinimo“.

6. Priešmokyklinio ugdymo trukmė – vieneri metai. Antrus metus pagal Programą vaikai nėra ugdomi.

7. Mokslo metai prasideda 2020 metų rugsėjo 1 dieną, baigiasi 2021 metų rugpjūčio 31 dieną. Ugdymo procesas prasideda 2020 metų rugsėjo 1 dieną, baigiasi 2021 metų gegužės 31 dieną. Ugdymo proceso trukmė160 ugdymo dienų.

8. Lopšelis-darželis „Jūratė“ dirba penkias dienas per savaitę.

9. Ugdomosios programos minimali įgyvendinimo trukmė – 640 valandų.

10. 2020 m. rugsėjo 1 d. sukomplektuotos 3 priešmokyklinio ugdymo grupės ( iš jų -1 bendrojo ugdymo, 2- specialiojo ugdymo).

10.1. „Bitučių“ specialiojo ugdymo priešmokyklinėje grupėje ugdosi 9 specialiųjų ugdymosi poreikių turintys mokiniai;

10.2. „Saulučių“ bendrojo ugdymo priešmokyklinėje grupėje- 20 mokinių;

10.3. „Žiogelių“ specialiojo ugdymo priešmokyklinėje grupėje- ugdosi 7 priešmokyklinio amžiaus vaikai;

10.4. „Boružiukų“ bendrojo ugdymo ikimokyklinėje grupėje su priešmokyklinio amžiaus vaikais ugdosi 6 priešmokyklinio amžiaus vaikai.

Viso įstaigą 2020-2021 m.m. lanko 42 priešmokyklinio amžiaus ugdytiniai.

11. Priešmokyklinio ugdymo grupėse teikiama logopedo, psichologo, specialiojo pedagogo, judesio korekcijos mokytojo, fizinės medicinos ir reabilitacijos specialisto pagalba:

|  |  |  |  |
| --- | --- | --- | --- |
| Eil.Nr | Pedagogo vardas, pavardė | Grupės pavadinimas | Kvalifikacinė kategorija |
|  | Rima Vasiliauskienė | „Bitučių“ specialiojo ugdymo priešmokyklinė grupė | Priešmokyklinio ugdymo mokytoja metodininkė |
|  | Vilija Rudžiūnienė | „Bitučių“ specialiojo ugdymo priešmokyklinė grupė | Priešmokyklinio ugdymo mokytoja metodininkė |
|  | Inga Petrauskienė | „Saulučių“ bendrojo ugdymo  priešmokyklinė grupė | Priešmokyklinio ugdymo vyresnioji mokytoja |
|  | Vilma Kodorienė | „Saulučių“ bendrojo ugdymo  priešmokyklinė grupė | Priešmokyklinio ugdymo vyresnioji mokytoja |
|  | Nijolė Chomentauskienė | „Žiogelių “specialiojo ugdymo priešmokyklinė grupė | Priešmokyklinio ugdymo mokytoja metodininkė |
|  | Zita Vyšniauskienė | „Žiogelių “specialiojo ugdymo priešmokyklinė grupė | Priešmokyklinio ugdymo mokytoja metodininkė |
|  | Jolita Račienė | „Boružiukų“ bendrojo ugdymo ikimokyklinio grupė su priešmokyklinio amžiaus vaikais | Ikimokyklinio ugdymo mokytoja metodininkė |
|  | Dalia Petraitienė | „Boružiukų“ bendrojo ugdymo ikimokyklinio grupė su priešmokyklinio amžiaus vaikais | Ikimokyklinio ugdymo vyresnioji mokytoja |
|  | Simona Karlienė | Meninio ugdymo mokytoja | Meninio ugdymo mokytoja |
|  | Loreta Karitonienė | Specialioji pedagogė | Specialioji pedagogė metodininkė |
|  | Eugenija Šadzevičiūtė | Logopedė | Logopedė metodininkė |
|  | Dalytė Milaševičiūtė | Logopedė | Logopedė metodininkė |
|  | Inga Budrytė | Specialioji pedagogė | Specialioji pedagogė metodininkė |
|  | Dalė Baltrukonienė | Logopedė | Logopedė metodininkė |
|  | Vaiva Petrauskienė | Logopedė | Logopedė metodininkė |

12.Grupių darbo laikas:

|  |  |  |
| --- | --- | --- |
| Grupės pavadinimas | Darbo laikas | Modelis |
| „Saulučių“ bendrojo ugdymo priešmokyklinė grupė | 7.30 val.-18.18 val. | VII |
| „Bitučių“ specialiojo ugdymo priešmokyklinė grupė | 7.00 val.-17.48 val. | VII\* |
| „Žiogelių “specialiojo ugdymo priešmokyklinė grupė | 7.30 val.-18.18 val. | XIII\* |
| „Boružiukų“ bendrojo ugdymo ikimokyklinio grupė su priešmokyklinio amžiaus vaikais | 7.30 val.-18.18 val. | XIII |

13. Programos įgyvendinimo laikotarpiu skiriamos vaikų atostogos:

|  |  |  |
| --- | --- | --- |
| Atostogos | Prasideda | Baigiasi |
| Rudens | 2020-10-26 | 2020-10-30 |
| Žiemos (Kalėdų) | 2020-12-23 | 2021-01-05 |
| Žiemos | 2021-02-15 | 2021-02-19 |
| Pavasario (Velykų) | 2021-04-06 | 2021-04-09 |

Vasaros atostogos skiriamos pasibaigus ugdymo procesui. Atostogų metu vaikai žaidžia, sportuoja, muzikuoja – organizuotas ugdymas nevykdomas.

14. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei (toliau – ypatingos aplinkybės) laikotarpiu arba esant aplinkybėms Mokykloje, dėl kurių priešmokyklinis ugdymas negali būti organizuojamas Grupėje (Mokykla yra dalykų brandos egzaminų centras, vyksta remonto darbai Mokykloje ir kt.), ugdymosi procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

14.1. priėmus sprendimą ugdymą organizuoti nuotoliniu būdu, Mokykla vadovaujasi Panevėžio lopšelio-darželio „Jūratė“ ugdymo proceso organizavimo nuotoliniu būdu tvarkos aprašu“, patvirtintu direktoriaus įsakymu 2020-03-24 Nr. V-24 ir Mokymo nuotoliniu ugdymo proceso organizavimo būdu kriterijų aprašo, patvirtinto Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“, rekomendacijomis dėl priešmokyklinio ugdymo organizavimo;

14.2. skiria ne mažiau kaip 50 procentų ugdymo procesui numatyto laiko (per savaitę ir (ar) mėnesį) sinchroniniam ugdymui ir ne daugiau kaip 50 procentų – asinchroniniam ugdymui;

14.3. nuotolinis ugdymas gali būti vykdomas per elektroninę sistemą „Mūsų darželis“, ZOOM platformą, Online ir kt.

15. Tėvams, (globėjams/rūpintojams) pasirašius mokymo sutartį su Mokyklos direktoriumi, vaikui priešmokyklinės grupės lankymas yra privalomas (jei vaikas negali atvykti į įstaigą, nedelsiant turi informuoti Mokyklą).

16. Vaikas, kuris priešmokyklinio ugdymo grupės nelankė daugiau kaip 2/3 aprašo nurodyto laiko, yra laikomas nedalyvavusiu priešmokyklinio ugdymo programoje.

17. Mokykla:

17.1. informuoja tėvus (globėjus) apie priešmokyklinio ugdymo organizavimą Mokykloje;

17.2. pasirašius mokymo sutartį ją įregistruoja Mokymo sutarčių registracijos žurnale;

17.3. po mokymo sutarties pasirašymo vaiką įregistruoja Mokinių registre nurodant pirmąją mokinio ugdymosi dieną. Iš Mokinių registre sukauptų duomenų – mokinio vardas ir pavardė; asmens kodas; atvykimo data (pirmoji mokinio ugdymosi diena); namų adresas; grupė, į kurią mokinys atvyko; grupė, kurioje mokinys ugdosi; grupė, iš kurios mokinys išvyko; įsakymo apie išvykimą data ir numeris; Mokykla, į kurią mokinys išvyko ugdytis/mokytis, – automatiniu būdu formuojamas, o pasibaigus mokslo metams išspausdinamas ir sudaromas Mokinių abėcėlinis žurnalas;

17.4. mokinių abėcėliniame žurnale mokinių pavardes ir vardus surašo abėcėlės tvarka. Registracijos numeriai kasmet pradedami nuo 1. Informacija atnaujinama, jei pasikeičia mokinio gyvenamosios vietos adresas, vardas arba pavardė, o buvęs įrašas išsaugomas. Tuo atveju, kai nežinoma, į kokią Mokyklą mokinys yra išvykęs, gali būti įrašoma: užsienio valstybės, savivaldybės pavadinimas arba „Nežinoma“. Išvykus iš Mokyklos priešmokyklinės grupės mokiniui, baigusiam Programą, įrašoma „baigė Programą“, nebaigusiam Programos, – „nebaigė Programos“. Kitų mokslo metų Mokinių abėcėlinio žurnalo aplankas Mokinių registre formuojamas iš atitinkamais mokslo metais sukauptų mokinių duomenų, patikslinus informaciją apie mokinio grupę/klasę, kurioje jis ugdosi/mokosi, ir įrašius duomenis apie tais mokslo metais išvykusius ir atvykusius mokinius;

17.5. nustato ugdomosios veiklos planavimo, pasiekimų vertinimo, rekomendacijos pradinių klasių mokytojui formą ir jų parengimo terminus.

17.6. grupėse organizuojamas vaikų maitinimas ir poilsis, vadovaujantis Lietuvos Respublikos Sveikatos apsaugos ministro 2016m. sausio 26 d. Įsakymu Nr. V-93 „Dėl Lietuvos higienos normos HN 75:2016 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“ patvirtinimo ir Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašu, patvirtintu Lietuvos Respublikos sveikatos apsaugos ministro 2015m. rugpjūčio 27 d. įsakymu Nr. V-998.

18. Priešmokyklinio ugdymo mokytojas dirbantis grupėje:

18.1. siekdamas dermės ir ugdymo tęstinumo tarp priešmokyklinio ir pradinio ugdymo programų, yra susipažinęs su pirmos klasės ugdymo programos nuostatomis, skirtomis pirmai-antrai klasei;

18.2. per 3 savaites nuo programos įgyvendinimo pradžios parengia priešmokyklinės grupės ugdomosios veiklos metinį planą ;

18.3. rengia kiekvienos savaitės ugdomosios veiklos planą, jį reflektuoja;

18.4. organizuoja ugdomąją veiklą pagal Programą, atsižvelgdamas į patvirtinto Modelio ypatumus, individualius vaikų poreikius. Nepriklausomai nuo Modelio, priešmokyklinio ugdymo procesas yra vientisas, neskaidomas į atskiras sritis (atskirus dalykus) ir vyksta integruotai visą Modelyje nustatytą laiką;

18.5.vaiko lankomumą žymi ir ugdomąją veiklą planuoja elektroniniame dienyne „Mūsų darželis“.

19. Priešmokyklinėse grupėse įgyvendinamos programos: „Alkoholio, tabako ir kitų psichiką veikiančių medžiagų vartojimo prevencijos“ programa, „Gyvenimo įgūdžių ugdymo programa“, „Rengimo šeimai ir lytiškumo ugdymo programa“, tarptautinė programa ,,Zipio draugai“.

20. Priešmokyklinės grupės dalyvauja , respublikiniame projekte ,,Sveikatiada“,

Panevėžio Gamtos mokyklos ankstyvojo aplinkosauginio ugdymo programoje,respublikos , miesto ir įstaigoje organizuojamuose renginiuose, konkursuose, parodose renginiuose.

**IV SKYRIUS**

**SPECIALIŲJŲ UGDYMOSI POREIKIŲ TURINČIŲ MOKINIŲ UGDYMO ORGANIZAVIMAS**

1. Mokykla rengia ugdymo planą, atsižvelgdama į specialiųjų ugdymo poreikių turinčius mokinius ir vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 (Žin.,2011, Nr. 122-5771) numato šių poreikių tenkinimo tvarką: priima sprendimus dėl specialiųjų ugdymosi poreikių turinčių mokinių mokymosi krūvio, pedagoginės, socialinės ir/ar specialiosios pagalbos teikimo, mokymosi aplinkos pritaikymo, aprūpinimo ugdymui skirtomis techninėmis priemonėmis ir specialiosiomis mokymo priemonėmis.

2. Vaikui (-ams), kuriems nustatyti specialieji ugdymosi poreikiai, programą pritaiko grupėje dirbantis priešmokyklinio ugdymo mokytojas (-ai), atsižvelgdamas į vaiko ugdymo (si) poreikius, pedagoginės- psichologinės tarnybos rekomendacijas, mokyklos vaiko gerovės komisijos, mokykloje dirbančių švietimo pagalbos specialistų rekomendacijas.

3. Organizuodama specialiųjų ugdymosi poreikių turinčių mokinių ugdymą, mokykla atsižvelgia į mokinių specialiuosius ugdymosi poreikius ir galimai juos sukėlusias priežastis: ar mokiniai ugdomi bendrosios paskirties grupėse, ar grupėse, skirtose specialiųjų ugdymosi poreikių turintiems mokiniams; ugdymo programą (Bendrąją programą, pritaikytą mokiniams, turintiems specialiųjų ugdymosi poreikių); ugdymosi aplinką; turimas lėšas.

4. Grupėse, kuriose ugdomi vaikai, turintys vidutinių, didelių ir (ar) labai didelių specialiųjų ugdymosi poreikių, dirba specialistai, atitinkantys Lietuvos Respublikos švietimo įstatymo ir Reikalavimų mokytojų kvalifikacijai aprašo, patvirtinto Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“ nustatytus reikalavimus, bei Lietuvos Respublikos švietimo ir mokslo ministro 2018 m. birželio 13 d. įsakymo Nr. V-569 „Dėl švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“ pakeitimo” įsigaliosiančio nuo 2018 m. rugsėjo 1 d. nustatytus reikalavimus.

**V SKYRIUS**

**MOKINIŲ PAŽANGOS IR PASIEKIMŲ VERTINIMAS**

1.Ugdytinio pasiekimai pagal Mokyklos nustatytą formą fiksuojami vaiko pasiekimų apraše.

2. Vaikų pažangą ir pasiekimus priešmokyklinio ugdymo mokytojas vertina vadovaudamasis Priešmokyklinio ugdymo ir ugdymosi bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779 (TAR, 2014-09-02, Nr.11581) ir Ikimokyklinio amžiaus vaikų pasiekimų aprašu.

3. Per 4 savaites nuo Programos pradžios atlieka vaikų pirminį pasiekimų vertinimą.

4. Vaiko, turinčio specialiųjų ugdymosi poreikių, pasiekimus vertina priešmokyklinio ugdymo mokytojas kartu su švietimo pagalbos specialistu (-ais), meninio ugdymo mokytoju, dirbusiu (-iais) su vaiku. Priešmokyklinio ugdymo mokytojas atsiskaito Ikimokyklinio , priešmokyklinio, meninio ugdymo mokytojų metodinės grupės pasitarime po I-ojo vertinimo (spalio mėn.) ir II-ojo vertinimo (gegužės mėn.) . Pagalbos mokiniui specialistai, judesio korekcijos mokytojas pateikia pusmečio ataskaitas (sausio ir gegužės mėn.) aptarimui Vaiko gerovės komisijoje . Metinės ataskaitos pristatomos metodinėse grupėse ir mokytojų tarybos posėdyje (birželio mėn.).

5. Vaikų pažangą Programos įgyvendinimo laikotarpiu vertina nuolat, pasirinkdamas vertinimo būdus ir metodus;

6. Vaikų pasiekimus ir pažangą aptaria su tėvais (globėjais) individualiai, ne rečiau kaip 2 kartus metuose. Įgyvendinęs Programą , atlieka galutinį pasiekimų vertinimą ir

parengia rekomendaciją pradinių klasių mokytojui.

**VI SKYRIUS**

**BAIGIAMOSIOS NUOSTATOS**

1. Priešmokyklinio ugdymo planą įgyvendina priešmokyklinio ugdymo mokytojai, švietimo pagalbos specialistai, tėvai (globėjai/rūpintojai).

2. Priešmokyklinio ugdymo plano įgyvendinimą koordinuoja direktoriaus pavaduotojas ugdymui.

3 . Programa finansuojama vadovaujantis Lietuvos Respublikos Vyriausybės

2018 m. liepos 11 d. nutarimu Nr. 679, „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suderinta:

Lopšelio-darželio „Jūratė“

Mokytojų taryba

2020-08-28

Protokolas Nr.3

Dalytė Milaševičiūtė

Suderinta:

Lopšelio-darželio „Jūratė“

taryba

2020-08-31

Protokolas Nr.

Asta Dimbelienė